ఒకప్పుడు సినిమా హిట్టయిందనడానికి ఆ సినిమా ఎన్ని థియేటర్లలో ఎన్ని రోజులు ఆడిందన్నది కొలమానం. అయితే ఇప్పుడు ట్రెండ్ మారింది. అంతా కలెక్షన్ల చుట్టే తిరుగుతోంది సినిమా జయాపజయాలు. సినిమా అంతా వాణిజ్య హంగులు అద్దుకుంది. ఓవర్సీస్లో అయితే.. మిలియన్ డాలర్ క్లబ్ అనేది ప్రతి హీరోకి ఓ కల. ఆ జాబితాలోకి దాదాపు స్టార్ హీరోలంతా చేరిపోయారు. రీసెంట్గా మెగా కాంపౌండ్ నుంచి రామ్చరణ్ కూడా అందులో చేరిపోయాడు. ఎప్పట్నుంచో మిలియన్ డాలర్ క్లబ్లో చేరాలని చూస్తున్న చెర్రీకి.. ఆ కలను ధృవ సొంతం చేసింది. 1.5 మిలియన్ మార్కును చేరిన ఆ సినిమా.. మిలియన్ డాలర్ క్లబ్లో చేర్చింది. ఎప్పట్నుంచో అనుకున్న కల.. ధృవ తీర్చడంతో చాలా ఆనందపడ్డాడు చెర్రీ. ఇక, తాజాగా బాలయ్యనూ ఆ క్లబ్ ఊరిస్తోంది. ఇప్పటిదాకా ఓవర్సీస్లో అత్యధిక వసూళ్లు సాధించిన బాలయ్య చిత్రం లెజెండ్. ఆ సినిమా 4.1 లక్షల డాలర్ల కలెక్షన్లను సాధించిందంతే. గత ఏడాది విడుదలైన డిక్టేటర్ అక్కడ.. దారుణమైన ఫలితాన్ని చవిచూసింది. తాజాగా విడుదలైన గౌతమిపుత్ర శాతకర్ణి సినిమా మిలియన్ డాలర్ల దిశగా దూసుకుపోతోంది. ప్రీమియర్ షోల ద్వారానే 3.7 లక్షల డాలర్లను వసూలు చేసిన ఆ చిత్రం.. ఇప్పటికే హాఫ్ మిలియన్ మార్కును దాటిపోయింది. దీంతో ఈ చిత్రం త్వరగానే మిలియన్ మార్కను సులువుగా అందుకుంటుందని అంచనా వేస్తున్నారు. సినిమాకు పాజిటివ్ టాక్ రావడం.. కలెక్షన్లు స్టడీగా ఉండడంతో కచ్చితంగా బాలయ్య మిలియన్ మార్కను దాటేస్తాడని చెబుతున్నారు.
okappudu sinima hittayindanadaaniki aa sinima enni theaterlalo enni rojulu aadindannadi kolamanam. ayithe ippudu trend maarindi. antaa kalekshanla chutte tirugutondi sinima jayapajayalu. sinima antaa vaanijya hangulu addukundi. ovarseeslo ayithe.. millian dalar club anedi prati heeroki oo kala. aa jaabitaaloki daadaapu star heerolanta cheripoyaru. resentga mega compound nunchi ramcharan kuudaa andulo cheripoyadu. eppatnuncho millian dalar klablo cheralani chustunna cherriki.. aa kalanu dhruva sontam chesindi. 1.5 millian maarkunu cherina aa sinima.. millian dalar klablo cherchindi. eppatnuncho anukunna kala.. dhruva teerchadamtho chala anandapaddadu cherri. ika, taajaagaa baalayyanuu aa club ooristondi. ippatidaka ovarseeslo atyadhika vasoollu saadhinchina balayya chitram legend. aa sinima 4.1 lakshala dalarla kalekshanlanu saadhinchindante. gatha edaadi vidudalaina dictater akkada.. daarunamaina phalitaanni chavichusindi. taajaagaa vidudalaina goutamiputra saatakarni sinima millian dalarla disagaa doosukupotondi. premier shola dwarane 3.7 lakshala daalarlanu vasulu chesina aa chitram.. ippatike haf millian maarkunu daatipoyindi. deentho ee chitram twaragaane millian maarkanu suluvugaa andukuntundani anchana vestunnaru. sinimaaku pajitive tack ravadam.. kalekshanlu stadiigaa undadamtho kachitamgaa balayya millian maarkanu daatestaadani chebutunnaru.